Bates
Store norske leksikon,Økonomi og næringsliv,Markedsføring,Personer, priser og organisasjoner i markedsføring
Bates var opprinnelig et norsk reklamebyrå som ble grunnlagt i 1953 i Oslo av Finn Alfsen og Torolf Becker, da som Alfsen & Becker Reklamebyrå. Det var i mange år Norges og Skandinavias største.
Fra 1966 ble byrået tilknyttet den amerikanske reklamebyråkjeden Ted Bates, grunnlagt 1940, som Alfsen, Becker & Bates, deretter AB Bates med flere norske datterselskap, Bates-gruppen.Ted Bates ble 1986 overtatt av britiske Saatchi & Saatchi, som i 1995 skiftet navn til Cordiant og i 2003 ble overtatt av det britiske reklame- og kommunikasjonskonsernet WPP Group, opprinnelig grunnlagt 1958 som Wire & Plastic Products, men med reklameaktiviteter fra 1985. WPP Group har hovedkontor i London og Dublin, og er et av verdens største reklamebyråer og eier en rekke reklamebyråer, PR-byråer og markedsundersøkelsesinstitutter, herunder Burson-Marsteller, Cohn & Wolfe, Grey, Hill & Knowlton, IMRB, JWT, Mediacom, Millward Brown, Ogilvy, TNS, VML Young & Rubicam, Wavemaker og Wunderman Thompson. Les mer i Store norske leksikon reklamebyrå PR Eksterne lenker WPP Groups nettsted